19. ΝΟΜΟΘΕΤ. ΔΙΑΤΑΓΜΑ υπ’ αριθ. 4522 της 29 Ιουν./7 Ιουλ. 1966 (ΦΕΚ Α΄ 135) Περί συμπληρώσεως διατάξεών τινων περί Αγροφυλακής. Άρθρ.1.-1.Εις τα όργανα αγροφυλακής παρέχεται από 1ης του μεθεπομένου από της ενάρξεως της ισχύος του παρόντος μηνός προσαύξησις πολυετούς υπηρεσίας από 10% έως 26%, κατά τα δια τους δημοσίους υπαλλήλους ισχύοντα. 2.Άπασαι αι θέσεις των αρχιφυλάκων αγροτικής ασφαλείας ορίζονται ως ενιαίαι θέσεις αρχιφυλάκων δ΄, γ΄, β΄ ή α΄ μισθολογικής κατηγορίας επί μηνιαίω βασικώ μισθώ, αντιστοίχως, δραχ. 1.470, 1.650, 1.800 και 2.000. Δια την μισθολογικήν προαγωγήν των αρχιφυλάκων απαιτείται χρόνος τετραετούς  ευδοκίμου παραμονής εν εκάστη μισθολογική κατηγορία. Η μισθολογική προαγωγή διενεργείται δι’ αποφάσεως του νομάρχου, μετά σύμφωνον γνώμην του οικείου Εποπτικού Συμβουλίου Αγροφυλακής. Οι κατά την έναρξιν της ισχύος του παρόντος υπηρετούντες αρχιφύλακες αναλόγως των ετών της ήδη υπηρεσίας των και του ευδοκίμου αυτής ως αρχιφυλάκων κατατάσσονται κατά τ’ ανωτέρω εις την αντίστοιχον μισθολογικήν κατηγορίαν μέχρι και της β΄, του τυχόν πλεονάζοντος χρόνου λογιζομένου εις την εις ην καταταχθήσονται μισθολογικήν κατηγορίαν. 3.Μέχρις 60 θέσεις αγρονόμων επί βαθμώ 8ω-6ω, εκ των υφισταμένων κατά την ισχύν του παρόντος κενών θέσεων δύναται να πληρώνται δια μετατάξεως επί τω ω κέκτηνται βαθμώ γραμματέων αγροφυλακής μετά σύμφωνον γνώμην του αρμοδίου Υπηρεσιακού Συμβουλίου, κρίνοντος κατά τα εν άρθρ. 100 παρ. 2 και 3 του Υπαλληλικού Κώδικος οριζόμενα. Ούτοι τίθενται εις το αριστερόν των υπηρετούντων ομοιοβάθμων των αγρονόμων. 4.Αι υφιστάμεναι 16 θέσεις διοικητών Αγροφυλακής επί βαθμώ 3ω καθίστανται σταδιακώς επί βαθμώ 3ω ή 2ω, ήτοι αι 6 τούτων την 1ην του επομένου από της ενάρξεως της ισχύος του παρόντος μηνός, αι 5 την 1ην Μαΐου 1967 και αι έτεραι 5 την 1ην Μαΐου 1968. Άρθρ.2.-α)Γραμματείς ή Αρχιφύλακες κεκτημένοι ή κτώμενοι πτυχίον Νομικής Σχολής ή άλλης ισοτίμου Σχολής, δύνανται να εντάσσωνται τη αιτήσει των εις κενάς θέσεις αγρονόμων επί βαθμώ 8ω ή και ανωτέρω μέχρι και του 6ου, εφ’ όσον κέκτηνται ανώτερον βαθμόν, συγκεντρώσι δε και τα λοιπά εν τοις άρθρ. 17-20 του Νόμ. 1811/51 προσόντα, δι’ αποφάσεως του Υπουργού, μετά σύμφωνον γνώμην του αρμοδίου υπηρεσιακού συμβουλίου, κρίνοντος κατά τας διατάξεις των άρθρ. 100 παρ. 2-3 και 101 του Υπαλληλικού Κώδικος. β)Η κατ’ άρθρ.41 παρ. 1 εδάφ. α΄ του Ν.Δ. 3030/54 περί αγροφυλακής, ένταξις αρχιφυλάκων εις θέσεις γραμματέων αγροφυλακής ενταγέντων και ενταχθησομένων γίνεται ανεξαρτήτως ηλικίας του εντασσομένου και αναλόγως των ετών υπηρεσίας των ως αρχιφυλάκων. Η ένταξις γίνεται μέχρι του 6ου βαθμού και μέχρι της 31 Δεκ. 1966. γ)Επιτρέπεται η δια Β.Δ/των εκδιδομένων  προτάσει των Υπουργών Εσωτερικών και Οικονομικών αναδιάρθρωσις των αγρονομείων,  έτι και δι’ υποδιαιρέσεως ή δια συγχωνεύσεως  αυτών,   ως   και   η    ανακατανομή  εις  τα αγρονο(Αντί της σελ. 98,15(α) Σελ. 98,15(β) Τεύχος 639-Σελ.63 Υπηρεσία Αγροτικής Ασφαλείας 17.Α.β.18-19 μεία και τας διοικήσεις των εις τας υπηρεσίας ταύτας ανηκουσών θέσεων διοικητών, αγρονόμων, γραμματέων και αρχιφυλάκων, εντός των ορίων του Νόμου. δ)Τη αιτήσει αρχιφύλακος και αγροφύλακος επιτρέπεται εν εξαιρετική ανάγκη μετάθεσις και εκτός του Νομού δι’ αποφάσεως του Υπουργού των Εσωτερικών μετά γνώμην του ΕΣΑ εις την περιφέρειαν του οποίου ζητείται η μετάθεσις. ε)Εις θέσιν αγροφύλακος δεν δύνανται να διορισθώσιν οι υπερβάντες το 40όν έτος της ηλικίας των. ς)Το όριον ηλικίας εξόδου εκ της υπηρεσίας των οργάνων αγροφυλακής ορίζεται το 58ον. Άρθρ.3.-(1.Τα μέλη της οικογενείας των οργάνων Αγροφυλακής νοσηλεύονται εις βάρος λογαριασμού Αγροφυλακής εις την Γ΄ θέσιν των Δημοσίων Νοσηλευτικών Ιδρυμάτων. 2.Ως μέλη της οικογενείας νοούνται: α)η σύζυγος και  β)τα άρρενα άγαμα τέκνα μέχρι ηλικίας 18 ετών και τα άγαμα θήλεα. Τα εκ των αρρένων τέκνων φοιτώντα εις Μέσας ή Ανωτάτας Σχολάς δικαιούνται νοσοκομειακής περιθάλψεως μέχρι της ενηλικιώσεώς των. 3.Δια την αντιμετώπισιν των Δαπανών περιθάλψεως των ως άνω μελών της οικογενείας των οργάνων Αγροφυλακής επιβάλλεται κράτησις ίση προς τα 0,50% των πάσης φύσεως αποδοχών αυτών. 4.Δια Β.Δ/των εκδιδομένων τη προτάσει των Υπουργών Εσωτερικών και Οικονομικών ορισθήσονται: α)η διάρκεια της νοσηλείας των εν παρ. 2 του παρόντος άρθρου μελών της οικογενείας των οργάνων Αγροφυλακής. β)ο τρόπος διαπιστώσεως της ανάγκης της νοσοκομειακής περιθάλψεως και  γ)ο τρόπος δικαιολογήσεως των δαπανών περιθάλψεως.) Αι διατάξεις του άρθρ. 3 καταργούνται από 1 Ιαν. 1977, καθ’ ο μέρος αφορούν εις τα της υγειονομικής περιθάλψεως των οργάνων Αγροφυλακής και των μελών οικογενείας αυτών, δια του άρθρ. 11 Νόμ. 340/1976 (κατωτ. αριθ. 28). Σελ. 98,16(β) Τεύχος 639-Σελ.64 17.Α.β.19 Υπηρεσία Αγροτικής Ασφαλείας 